ઇલાવેનિલ માટે આ 2018નું વર્ષ આંતરરાષ્ટ્રીય સિદ્ધિઓ પ્રાપ્ત કરવા સાથે શરૂ થયું છે. આ જુનિયર વર્લ્ડ કપ ચેમ્પિયનશિપ પહેલાં તે મલેશિયામાં કુઆલા લમ્પુરમાં યોજાયેલી ‘વર્લ્ડ યુનિવર્સિટી શૂટિંગ ચેમ્પિયનશિપ’ રમવા ગઈ હતી. તેણે ગુજરાત યુનિવર્સિટીનું પ્રતિનિધિત્વ કર્યું હતું. ઇલાવેનિલે વીમન્સ 10 મીટર એર રાઇફલ શૂટિંગ ચેમ્પિયનશિપમાં ‘બ્રોન્ઝ મેડલ’ મેળવ્યો હતો. વર્લ્ડ યુનિવર્સિટી શૂટિંગ ચેમ્પિયનશિપમાં ઇલાવેનિલે ગુજરાત યુનિવર્સિટીનું નામ રોશન કર્યું હતું.